ዝባጽሕ ቖልዓ ሕማቕ እናርኣየ ክባጽሕ ኣይንደልን፤ እዚ ዝሓለፍናዮ'ውን እናውጋዕናዮ ክንነብር ኣይንደልን። እቲ ሓድሽ ወለዶ ናይ ባዕሉ ኣርእስቲ ፈጢሩ ክኸይድ ኢና ንደሊ እምበር፡ ተቐይሙ ንህውከትን ረብሻን ክባጽሕ ኣይንደልን" ኢላ። ከም ትግራይ ፍትሒ የለን ዝብል ኣቶ መኮንን ብወገኑ፡ ዘለናሉ ሰዓት፡ ምስቲ ናይ ትግራይ ምምሕዳር ከምዚ ኮይና ኢና ኢልና "ዓድና ንበላዒ እንህበሉ ኣይኮነን" ይብል። "ትግራይ ክንደይ ደምን ዓጽምን ዝተገበሮ ስለ ዝኾነ፡ እዚ ደም ብማንም ሰብ ክርገጽ፣ ክድፈር ኣይንደልን። ፍትሒ እንተዘይሃለየ'ውን፡ ንትግራይ ክንሕሉ ኢና" ብምባል፡ ኣብ ልዕሊኡ ብዝተፈጸሙ በደላት ልቡ ዝቛጸሮ ቂምታ ከም ዘየለ ይዛረብ። ኣብቲ ውድብ ዝርአይ ጸገም ናይ ውልቀሰባት'ዩ ዝብል ኣቶ መኮንን፡ "ኣብ ሕማቕ ሰዓት ዝነበረካ ቂም እተልዕል እንተኾይንካ ዓዲ ክትዓቢ ኣይትኽእልን። ንግዚኡ እንተኾነ'ውን ንሱ ደርቢኻ፡ ዓዲ ኣዕቢኻ ሰላም ኣብ ዝኾነ ሰዓት ምትሕትታት ግን ክመጽእ ኣለዎ" ይብል ኣቶ መኮንን። ዝኾነ ኾይኑ ሕዚ ህወሓት ትኹረተይን ለውጠይን ንትግራይ'ዩ እንካብ በለ ግን፡ "ሕጂኸ እንታይ ኮይኑ'ዩ ቁሊሕ ዘይብለና"?
